Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
EeAwe
Ukutendeka 7:1-24
7 Pa numa Yehova atile kuli Noa: “Ingila mu cibwato, iwe na bonse aba mu ng’anda yobe,+ pantu ni we namona ukuti uli mulungami kuli ine muli iyi nkulo.+2 Pa nama shonse ishasanguluka ubuulepo apa cinelubali (7) na apa cinelubali, iilume ne ikota;+ lelo pa nama shonse ishishasanguluka ubulepo shibili shibili, iilume ne ikota;3 pa fipupuka mu lwelele na po ubuulepo apa cinelubali (7) na apa cinelubali, icilume ne cikota,+ pa kuti ifi ifya mweo filoba pe sonde ponse.+4 Pantu mu nshiku fye cinelubali (7) ishashalako nkaloshe mfula+ pe sonde inshiku amakumi yane (40)+ akasuba no bushiku; kabili nkalofya conse ico napanga pe sonde.”+5 E lyo Noa acitile ukulingana na fyonse ifyo Yehova amwebele.6 Kabili Noa ali ne myaka imyanda mutanda (600) ilyo ilyeshi lyaishile pano isonde.+7 E ico Noa aingile mu cibwato, na bana bakwe abaume no mukashi wakwe na bakashi ba bana bakwe ilyo ilyeshi lishilaisa.+8 Inama shonse ishasanguluka ne nama shonse ishishasanguluka ne fipupuka fyonse na fyonse ifikulika pa mushili,+9 fyaingile fibili fibili mu cibwato umwali Noa, icilume ne cikota, nge fyo Lesa aebele Noa.10 Kabili ilyo papitile inshiku cinelubali (7) ilyeshi lyabunshishe isonde.11 Mu mwaka Noa ali ne myaka imyanda mutanda (600), mu mweshi walenga bubili, pa bushiku bwe kumi na cinelubali (17), pali ubu bushiku e po utumfukumfuku tonse utwa menshi ayengi twalepwike ne fipunda fya mu muulu fyaliswike.+12 Kabili yalokele pano isonde inshiku amakumi yane (40) akasuba no bushiku.+13 Pali ubu bwine bushiku e po baingile mu cibwato, Noa na bana bakwe abaume,+ Shemu, Hamu, na Yafete, no mukashi wa kwa Noa pamo na bakashi ba bana ba kwa Noa batatu;+14 bena ne nama sha mpanga shonse mu misango ya shiko,+ ne fitekwa fyonse mu misango ya fiko, ne nama shonse ishikulika pe sonde mu misango ya shiko,+ na fyonse ifipupuka mu misango ya fiko,+ ne fyuni fyonse, na fyonse ifya mapindo.+15 Awe ifya mweo fyonse umwali amaka ya bumi,+ fyaingile kuli Noa mu cibwato, fibili fibili mu misango ya fiko yonse.16 Kabili ifyaingilemo, icilume ne cikota, ifya mweo fyonse, fyaingile ukulingana fye ne fyo Lesa aebele Noa. E lyo Yehova amwisalile mu kati.+17 Kabili ilyeshi lyali pano isonde inshiku amakumi yane (40), na menshi yaile yalefula no kusenda icibwato na co cale-elela pa menshi ayali pa muulu we sonde.18 Awe amenshi yakumene pano isonde ponse kabili yaile yalefulilako fye, lelo icibwato cale-elela fye pa muulu wa menshi.+19 Amenshi yaiswile pano isonde ica kuti impili shonse ishitali ishaba mwi samba lya muulu shalibiile.+20 Amenshi yabunshishe impili ukufika ku mikono ikumi na isano (15) na sho shalibiile.+21 E ico ifya mweo fyonse ifyalekulika pano isonde fyalekele umweo,+ fyonse ifipupuka, ifitekwa, inama sha mpanga, na fyonse ifisenya ifyalesenya pano isonde, na bantu bonse.+22 Conse icali no mupu wa mweo mu myona ya ciko, e kuti conse icali pa mulundu, califwile.+23 E fyo Lesa alofeshe conse icali pano nse, ukufuma pa muntu ukufika na ku nama, ifikulika ne fipupuka mu lwelele, fyalilobele pano isonde;+ ni Noa fye na bo ali na bo mu cibwato e bapuswike.+24 Kabili pa nshiku umwanda umo na makumi yasano (150), amenshi yakupile pano isonde ponse.
bem_Latn kam_Latn bem_Latn bem_Latn bem_Latn kam_Latn bem_Latn bem_Latn